Kommunal frokostordning i daginstitutioner i perioden 2015-2017 
Sagsfremstilling 
215.     Kommunal frokostordning i daginstitutioner i perioden 2015-2017 - Åbent 
  
  
SAGENS INDHOLD 
Forældrene i de enkelte daginstitutioner skal ifølge dagtilbudsloven minimum hvert andet år og ikke oftere end hvert 
år have mulighed for på ny at tage stilling til, om daginstitutionen/enheden skal være omfattet af kommunens 
frokostordning. Hvis ikke forældrene fravælger ordningen, er institutionen omfattet af frokostordningen. 
  
Sidste gang der blev taget stilling til frokostordningen i [adresse] var i 2013. Her blev der stemt om ordningen for 
perioden 1. august 2013 til 31. juli 2015. På nær Børnehuset Rønbækken i Hinnerup fravalgte alle institutioner 
frokostmåltidet i denne periode.  
  
I løbet af foråret 2015 skal forældrene i de enkelte institutioner tage stilling til frokostordningen med virkning fra 1. 
august 2015. Byrådet skal inden da fastsætte takster for den kommunale frokostordning og den forældrebetalte 
frokostordning samt fastsætte næste fravalgsperiode for frokostordningen. 
  
Udover den kommunale frokostordning beskriver dagtilbudsloven den forældrearrangerede frokostordning og den 
forældrearrangerede madordning (eksempelvis eftermiddagsmad). I [adresse] er der ingen forældre, der 
på nuværende tidspunkt benytter sig af de to tilbud. De forskellige frokost- og madordninger er beskrevet i vedlagte 
notat. 
  
VURDERING 
Børn og Skole foreslår, at et eventuelt fravalg af frokostordning kommer til at gælde i 1½ år, så næste periode vil 
være fra 1. januar 2017. Perioden er fastsat for at ændre på, hvornår afstemningen sker. Ved ændringen vil 
afstemningen fremadrettet være i august i stedet for februar. Med afstemning i august minimeres antallet af forældre, 
der stemmer om frokostordningen, men ikke gør brug af den, da deres barn starter i skole efter sommerferien. 
  
ØKONOMI 
Byrådet vedtog 2. november 2010, at den kommunale frokostordning ikke er en del af kerneydelsen ved 
dagtilbuddene i [adresse]. Derfor opkræves separat forældrebetaling til frokostordningen. I dag er taksten 
for frokostordning på 400 kr. pr. barn pr. måned i 11 måneder, mens maksimumtaksten er på 420 kr. (i 2013 priser). 
Børn og Skole foreslår, at den nuværende maksimumtakst fremskrives til 2015 priser. Det vil betyde en 
maksimumtakst på 431 kr. for et frokostmåltid pr. barn pr. måned i 11 måneder. Taksten kan altså ikke overstige 
 
Byråd 
16. december 2014 
Sagsnr. 710-2014-
63018 
Dok.nr. 710-2014-
278094 
Sagsbehandler 
DPMJAL 
  
Tidl. politisk behandling 
BY, 18.12.12, pkt. 208        
Forventet sagsgang 
BS-U, ØK, BY 
Lovgrundlag 
Dagtilbudsloven 
431 kr., men godt være lavere. Det vurderes, at man inden for denne ramme vil kunne få et sundt frokostmåltid, der 
opfylder Fødevarestyrelsens anbefalinger.  
  
Frokosttaksten bliver opkrævet hos forældrene i de institutioner, der ikke har fravalgt ordningen. Det er forvaltningen, 
der i forbindelse med den almindelige opkrævning af forældrenes egenbetaling til daginstitutionen, opkræver 
taksten. 
  
Kommunen er jævnfør dagtilbudsloven forpligtet til at give friplads- og søskendetilskud til den kommunale 
frokostordning. Den endelige udgift til friplads- og søskendetilskud afhænger af antallet, der er berettiget til tilskud 
samt frokosttakstens størrelse. 
  
Børn og Skole foreslår, at den nuværende takst på 524 kr. til forældrearrangeret frokost (i 2013 priser) fremskrives til 
2015 priser. Det vil betyde en maksimumtakst på 539 kr. for frokostmåltidet pr. barn pr. måned i 11 måneder – dog 
maksimalt 32 kr. pr. dag, hvis ordningen kun gælder enkelte dage. Da der ikke kan afløftes moms på den 
forældrearrangerede ordning, er beløbet højere end taksten for den kommunale frokostordning. Dermed bliver 
købsværdien for den kommunale og forældrearrangerede frokostordning ligestillet.  
  
Der kan ikke fastsættes en maksimumtakst for forældearrangerede madordninger jævnfør dagtilbudsloven. Men 
Byrådet vedtog 3. maj 2011, at prisen på de forældrearrangerede madordninger skal afspejle omkostningerne ved 
ordningen. 
  
Ved de forældrearrangerede frokost- og madordninger indgår forældrene selv en aftale med en ekstern leverandør. 
Jævnfør Byrådets beslutning 2. november 2010 administrerer forældrene selv de forældrearrangerede ordninger 
(dog administreres fripladstilskud af kommunen). Herudover vedtog Byrådet, at det skal være muligt at arrangere 
forældrearrangerede frokost- og madordninger inden for de fysiske rammer, der er til stede i enheden, samt at der 
ikke kan ansættes særskilt personale til disse ordninger.  
  
Der kan gives fripladstilskud til den forældrearrangerede frokostordning. Til den forældrearrangerede madordning 
kan der hverken gives søskende- eller fripladstilskud. Tilskudsreglerne følger af dagtilbudsloven.  
  
Alle udgifter til de forældrearrangerede ordninger skal betales af forældrene, og institutionens budget skal holdes 
adskilt fra ordningen. Institutionen kan derfor ikke give midler til de forældrearrangerede frokost- og madordninger. 
  
Tabel 1: Oversigt over de forskellige frokost- og madordninger 
  
Afhængig af antallet af enheder, der vælger den kommunale frokostordning, udarbejder forvaltningen efterfølgende et 
udbud. Det forventes, der skal udarbejdes et udbud, hvis mere end én enhed ønsker en kommunal frokostordning. 
Ifølge udbudsreglerne er grænsen for at sende en opgave i udbud 500.000 kr. over en fireårig periode. Et eventuelt 
udbud udarbejdes med en løbetid på 1½ år i overensstemmelse med fravalgsproceduren. 
  
INDDRAGELSE 
På baggrund af Byrådets vedtagelser udarbejder Børn og Skole en konkret vejledning til institutionerne og 
forældrebestyrelserne. Der udarbejdes også et informationsbrev til forældrene. Materialet vil blandt andet indeholde 
  
Kommunal  
frokostordning 
Forældrearrangeret 
frokostordning 
Forældrearrangeret 
madordning 
Takst, max 
(pr. barn pr. 
måned i 11 
måneder) 
431 kr. 
539 kr.  
(max 32 kr. pr. 
dag) 
Intet max, men 
prisen skal 
afspejle 
udgifterne ved 
ordningen 
Administration 
Forvaltning  
Forældre 
Forældre 
Tilskud 
Friplads- og 
søskendetilskud 
Fripladstilskud 
Ingen 
tidsfrister for fravalgsprocedure, maksimumtakster mv. Materialet forventes udsendt primo januar 2015. 
Afstemningen afholdes i februar 2015, hvilket sikrer, at der tidsmæssigt er mulighed for eventuel udarbejdelse af 
udbud jævnfør udbudsloven. Områdelederne og bestyrelserne orienteres om den forventede procedure december 
2014. 
  
INDSTILLING 
Børne- og skoledirektøren indstiller til Byrådet: 
  
1. At forældrenes/forældrebestyrelsernes fravalg af den kommunale frokostordning gælder i perioden 1. august 2015 
til og med 31. december 2016. 
2. At den forventede takst for det kommunale frokostmåltid fastsættes til maksimalt 431 kr. (2015-priser) pr. barn pr. 
måned i 11 måneder. 
3. At prisen for den forældrearrangerede frokostordning fastsættes til maksimalt 539 kr. (2015 priser) pr. barn pr. 
måned i 11 måneder og 32 kr. pr. dag, hvis ordningen kun gælder enkelte dage. 
  
  
Børne- og Skoleudvalget, 4. december 2014: 
Fraværende: Ingen 
  
Ad 1) Indstilles godkendt 
Ad 2) Indstilles godkendt 
Ad 3) Indstilles godkendt. 
  
Økonomiudvalget, 9. december 2014: 
Fraværende: Nicklas Lind 
  
Indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt. 
BESLUTNING 
  
Notat vedr. frokost- og madordninger jf. 
Dagtilbudsloven 
710-2014-246702 
